text: 16 Sodoma, Gomorra llaqtas chinkachisqa kasqankumanta juktawan parlarina. Diospa angelninqa, Lotman, familianmanwan kayta kamachirqa: "Cheqanta rinki[chik] orqosman", nispa. Lottaqrí chayman riytaqa mana allinpaqchu qhawarqa, chayrayku rogarikurqa: "Uyarillawaychej, wiraqochisníy", nispa. Lotqa, urquman riptinku wañuyta manchachikuspa, qayllallapi kaq Zoar llaqtaman ayqinankuta mañakurqa. Jehovaqa, chay llaqtatapis chinkachinan karqa. Chantapis Lotqa, mana kaqllata manchachikuchkarqa. Imaptinchus Diosqa, chay urquspi mana wañunankupaq tukuy imata ruwayta atinman karqa. Chaywanpis Jehovaqa, mañakusqanmanjina chay llaqtata mana chinkachirqachu. Chayrayku juk angelniqta kayta nirqa: "Arí, uyariyki. Imatachus niwasqaykita ruwasaj", nispa (Génesis 19:17-22). Jehovaqa may kʼachapuni, ¿icharí?